Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 471

5. Mérlegen kívüli kötelezettségek értékét le kell vonni és az eredményt előjelhelyesen minden oszlopra beírni. A 62. Kumulált nettó pozíció az előző — a 61. Nettó pozíció — sorban számított értékeket kumulálja, tehát minden idősáv (időoszlop) tartalmazza az előző időintervallum(ok) értékeit is. IX. B ORSZÁGKOCKÁZAT ELEMZÉS A jelentés célja A hitelintézet a táblázat alapján a külföld felé vállalt kockázatokat országonként is folyamatosan figyelni tudja. A jelentés kitöltése A táblázatban a FM Eszközöknél jelentett külfölddel szembeni kockázatvállalások (követelések), illetve a III. C és III. D táblán jelentett mérlegen kívüli kötelezettségekből a külfölddel szemben fennálló állományok szerepelnek országonkénti bontásban. Az Összesen sor az 1. sortól felsorolt országok adatainak összegzésére szolgál. Az 1. sortól kezdődően egyenként fel kell sorolni mindazokat az országokat, amelyekkel szemben a hitelintézetnek bármilyen kapcsolata (követelése, illetve kötelezettsége) áll fenn. A sorok száma nem korlátozott, a felsorolást folytatni kell mindaddig, amíg az összes országkapcsolat kimutatásra nem kerül. Az oszlopokban a részletezés szerint kell a különböző követelésállományt, illetve a mérlegen kívüli függő és jövőbeni kötelezettségvállalalást kimutatni. A b) Besorolás oszlopban a felsorolt országnak a hitelintézet által meghatározott országkockázati csoport besorolását kell feltüntetni. A c) Limit oszlopban az adott országgal szemben a hitelintézet által meghatározott limit értékét kell jelenteni. Az i) Egyéb követelés oszlopban az adott országban vezetett (nostro) számlaállományt is jelenteni kell. X. A KOCKÁZATVÁLLALÁS A jelentés célja A jelentőtáblát a hitelintézet tevékenységében az adósokhoz kapcsolódó koncentrált kockázatok felméréséhez és egyben a Hpt. 79. § betartásának ellenőrzéséhez kell kitölteni. 1998/56. szám A jelentés kitöltése A jelentésben az ügyfelekkel szembeni követeléseket, hiteleket kell részletezni, köztük a hitelintézeteket is fel kell tüntetni, mint adósokat vagy mint betételhelyezőket (hitelnyújtókat). Az adósokat tételesen, név szerint, a törzsszám és TEÁOR (Ág) betűjel feltüntetésével kell felsorolni. Az Összesen sor az 1. Nem részletezettek összesen sor, valamint a 2. sortól felsorolt adósok adatainak összegzésére szolgál. A 1. Nem részletezettek összesen sorban a 2. sortól kezdődő részletező sorokban fel nem sorolt adósokat — az egyezőség érdekében — összevontan kell kimutatni, beleértve a más hitelintézetnél elhelyezett betéteket is, amennyiben más kapcsolata nincs a hitelintézetnek. A 2. sortól — folyamatosan — egyenként fel kell sorolni azt az 50 legnagyobb adóst (ügyfelet, ügyfélcsoportot, ideértve a hitelintézetet is), amelyekkel szemben a hitelintézet összes kockázatvállalása (követelés, kötelezettség, illetve részesedés) teljes értéken a legnagyobb. A felsorolásnál a kockázatvállalás értékének csökkenő sorrendjét kell figyelembe venni. A részletező sorokban nem kell az MNB-vel, illetve az állammal (központi költségvetéssel) szembeni követeléseket kiemelni, azokat a nem részletezettek között kell szerepeltetni. Amennyiben az 50 legnagyobb adós között nem kerül felsorolásra olyan ügyfél, akivel szemben a hitelintézet kockázatvállalása korrigált nettó értéken (a kivételek, illetve a súlyozás figyelembevételével) az SZT 10%-át meghaladja, akkor a felsorolást folytatni kell mindaddig, amíg az összes ilyen nagykockázat vállalás kimutatásra nem kerül. (A sorok száma nem korlátozott.) A lakástakarékpénztáraknak azt az 50 ügyfelet kell — az összeg csökkenő sorrendjében — feltüntetni, akikkel szemben a követelésállomány a legnagyobb és meghaladja az 1 millió forintot. A szövetkezeti formában működő hitelintézetek esetében azt a 25 ügyfelet kell felsorolni, amelyekkel szemben a hitelintézeti követelés vagy kötelezettségvállalás együttes — és korrekció nélküli — összege a legnagyobb. A legnagyobb adósokat a velük szemben fennálló teljes követelésállomány együttes összegének csökkenő sorrendjében kell felsorolni. Kockázatvállalás a Hpt. által meghatározott ügyletek, beleértve a részesedéseket is. A kockázatvállalás szempontjából nem jelent kivételt és nem tekinthető szociális céllal adottnak a munkavállalók részére kedvezményes kamatozással vagy feltételekkel nyújtott munkáltatói kölcsön, valamint a Hpt. 2. számú melléklet I. fejezet 10. pontjának g) alpontjában foglaltak más vállalkozásokra vonatkoznak, és így nem jelent kivételt a kizárólag pénzügyi szolgáltatási tevékenységet — rendszeresen és üzletszerűen — végző pénzügyi intézmények esetében. A kockázatvállalásnál, így az előírt korlátok betartásánál, illetve a túllépésnek a szavatoló tőkéből történő levonás érdekében figyelembe kell venni a Hpt. 229. §-ban előírtakat is.* Abban az esetben, ha a hitelintézetnek az ügyfél felé többféle kintlevősége, valamint függő és jövőbeni kötelezettsége van, akkor ezeket a tábla f)—k) oszlopában jellegük szerint csoportosítva összevontan, a határidős kötelezettségeket pedig az l) oszlopban kell szerepeltetni. Az f)—l) oszlopokban a követeléseket, illetve kötelezettségeket a teljes értéken kell kimutatni, beleértve a Hpt.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes